CELEX: 32005D0673
Language: ro
Date: 2005-09-20 00:00:00
Title: Decizia Consiliului din 20 septembrie 2005 de modificare a anexei II la Directiva 2000/53/CE a Parlamentului European și a Consiliului privind vehiculele scoase din uzText cu relevanță pentru SEE.

Anunţ juridic important

|

32005D0673

Jurnalul Oficial L 254 , 30/09/2005 p. 0069 - 0072 Jurnalul Oficial L 168 , 21/06/2006 p. 0365 - 0368

		20050920Decizia Consiliuluidin 20 septembrie 2005de modificare a anexei II la Directiva 2000/53/CE a Parlamentului European și a Consiliului privind vehiculele scoase din uz(Text cu relevanță pentru SEE)(2005/673/CE)CONSILIUL UNIUNII EUROPENE,având în vedere Tratatul de instituire a Comunității Europene,având în vedere Directiva 2000/53/CE a Parlamentului European și a Consiliului din 18 septembrie 2000 privind vehiculele scoase din uz [1], în special articolul 4 alineatul (2) litera (b),întrucât:(1) În temeiul Directivei 2000/53/CE, Comisia are obligația de a evalua utilizarea plumbului, mercurului, cadmiului sau a cromului hexavalent care sunt interzise de articolul 4 alineatul (2) litera (a) din respectiva directivă.(2) Comisia a ajuns la un număr de concluzii, după ce a efectuat evaluările tehnice și științifice necesare.(3) Anumite derogări de la interdicția nu ar trebui prelungite întrucât utilizarea plumbului, mercurului, cadmiului sau a cromului hexavalent în respectivele aplicații a devenit evitabilă.(4) Anumite materiale și componente care conțin plumb, mercur, cadmiu sau crom hexavalent ar trebui să facă obiectul unor derogări sau să continue să facă obiectul unor derogări interdicția de la articolul 4 alineatul (2) litera (a), întrucât utilizarea respectivelor substanțe în acele materiale și componente specifice nu se poate evita încă. În anumite cazuri, este potrivit să se revizuiască data expirării respectivelor derogări în scopul de a evalua dacă utilizarea substanțelor interzise nu se poate evita în viitor.(5) În cazul aluminiului destinat prelucrării cu conținut de plumb până la 1,5 % în greutate, descrise la punctul (2) litera (a) din anexă, Comisia va evalua, până la 1 iulie 2007, dacă data expirării respectivei derogări trebuie să fie revizuită în funcție de disponibilitatea înlocuitorilor de plumb.(6) În cazul cuzinetului și bucșelor din plumb, descrise la punctul (4) din anexă, Comisia va evalua, până la 1 iulie 2007, dacă data expirării respectivei derogări trebuie să fie revizuită în scopul de a garanta că tehnologia fără plumb se poate aplica tuturor motoarelor și transmisiilor fără a dăuna bunei lor funcționări.(7) În cazul utilizării cromului hexavalent la straturi de protecție anti-coroziune în ansamblurile de șurub cu piuliță de la șasiuri, descrise la punctul (13) litera (b) din anexă, Comisia va evalua, până la 1 iulie 2007, dacă data expirării respectivei derogări trebuie să fie revizuită în scopul de a garanta că nu are loc nici o deconectare accidentală a pieselor mecanice esențiale pe parcursul duratei de viață a vehiculului.(8) În cazul utilizării cadmiului în bateriile pentru vehicule electrice, descrise la punctul (17) din anexă, Comisia va evalua, până la sfârșitul lui 2007, dacă data expirării respectivei derogări trebuie să fie revizuită în scopul de a garanta disponibilitatea unor tehnologii de baterii și vehicule electrice alternative.(9) Prin urmare, Directiva 2000/53/CE ar trebui modificată în consecință,ADOPTĂ PREZENTA DECIZIE:Articolul 1Fără a aduce atingere Deciziei 2005/438/CE [2] a Comisiei, anexa II la Directiva 2000/53/CE se înlocuiește cu textul din anexa la prezenta decizie.Articolul 2Prezenta decizie se aplică de la 1 iulie 2005.Articolul 3Prezenta decizie se adresează statelor membre.Adoptată la Bruxelles, 20 septembrie 2005.Pentru ConsiliuPreședinteleM. Beckett[1] JO L 269, 21.10.2000, p. 34, directivă astfel cum a fost modificată ultima dată prin Decizia 2005/438/CE a Comisiei (JO L 152, 15.6.2005, p. 19).[2] JO L 152, 15.6.2005, p. 19.--------------------------------------------------20050920ANEXĂ"20050920"ANEXA IIMateriale și componente exceptate de la articolul 4 alineatul (2) litera (a)Note:- Se tolerează o valoare maximă a concentrației de până la 0,1 % în greutate și per material omogen pentru plumb, crom hexavalent și mercur și până la 0,01 % în greutate per material omogen pentru cadmiu.- Reutilizarea pieselor vehiculelor care au fost deja pe piață la data expirării unei derogări este permisă fără restricții, întrucât nu este reglementată de articolul 4 alineatul (2) litera (a)."Materiale și componente | Domeniul de aplicare și data expirării derogării | Se etichetează sau se identifică în conformitate cu articolul 4 alineatul (1) litera (b) punctul (iv) |Plumb ca element de aliere1.Oțel destinat prelucrării mecanice și oțel galvanizat cu conținut de plumb de până la 0,35 % în greutate | | |2(a).Aluminiu destinat prelucrării mecanice cu conținut de plumb de până la 1,5 % în greutate | 1 iulie 2008 | |2(b).Aluminiu destinat prelucrării mecanice cu conținut de plumb de până la 0,4 % în greutate | | |3.Aliaj de cupru cu conținut de plumb de până la 4 % în greutate | | |4.Cuzinete și bucșe | 1 iulie 2008 | |Plumb și compuși ai plumbului în componente5.Baterii | | X |6.Amortizoare de vibrații | | X |7(a).Agenți de vulcanizare și stabilizatori pentru elastomeri utilizați în manipularea fluidelor și în aplicații pentru sistemul de propulsie, cu conținut de plumb de până la 0,5 % în greutate | 1 iulie 2006 | |7(b).Lianți pentru elastomeri utilizați în aplicații pentru sistemul de propulsie cu conținut de plumb de până la 0,5 % în greutate | | |8Sudări pe plăcile cu circuite electronice și alte aplicații electrice | | X [1] |9.Cupru din materiale de frână din garniturile de frână cu conținut de plumb mai mare de 0,4 % în greutate | 1 iulie 2007 | X |10.Scaune de supapă | Tipuri de motoare construite înainte de 1 iulie 2003: 1 iulie 2007 | |11.Componente electrice care conțin plumb inserate într-o matrice din sticlă sau ceramică, cu excepția sticlei din becuri sau a izolatorilor ceramici ai bujiilor | | X [2] (pentru componente, altele decât dispozitivele piezoelectrice din motoare) |12.Inițiatori pirotehnici | Vehicule omologate înainte de 1 iulie 2006 și inițiatori de schimb pentru aceste vehicule | |Crom hexavalent13(a).Strat de protecție anti-coroziune | 1 iulie 2007 | |13(b).Strat de protecție anti-coroziune pentru ansamblurile șurub cu piuliță de la șasiuri | 1 iulie 2008 | |14.Răcitoare cu absorbție în rulote | | X |Mercur15.Lămpi cu descărcare și panouri de afișare pentru instrumente | | X |Cadmiu16.Paste pentru straturi groase | 1 iulie 2006 | |17.Baterii pentru vehicule electrice | După 31 decembrie 2008, bateriile cu NiCd se pot introduce pe piață numai ca piese de schimb pentru vehiculele introduse pe piață înainte de respectiva dată. | X |18.Componente optice în matrice de sticlă folosite la sistemele de asistare a conducătorului auto | 1 iulie 2007 | X |"[1] Se dezmembrează în cazul în care, în corelare cu punctul (11), se depășește pragul mediu de 60 de grame pe vehicul. Pentru aplicarea prezentei clauze, nu se iau în considerare dispozitivele electronice care nu sunt montate de constructor pe linia de producție.[2] Se dezmembrează în cazul în care, în corelare cu punctul (8), se depășește pragul mediu de 60 de grame pe vehicul. Pentru aplicarea prezentei clauze, nu se iau în considerare dispozitivele electronice care nu sunt montate de constructor pe linia de producție.--------------------------------------------------